STS-125

STS-125 bija Space Shuttle ekspedīcija. Tā bija piektā un pēdējā Habla kosmiskā teleskopa (Hubble Space Telescope, HST) apkopes misija. Lidojums notika ar kosmoplānu Atlantis, bet Discovery tika sagatavots uz zemes gadījumam, ja būtu nepieciešama glābšanas misija (STS-401). Starts notika  18:01:56 UTC.

HST programmā šī misija tika saukta par Hubble Space Telescope Servicing Mission 4 (HST-SM4). Tā bija pēdējā pilotējamā teleskopa apkopes misija un pēdējais Space Shuttle lidojums, kas nav saistīts ar Starptautisko kosmosa staciju.

 Apkalpe 
KosmonautsVirz.¹AmatsLidojums pēc skaitaValsts Skots Oltmens (Scott Altman) ↑↓ komandieris 4.  Gregorijs Karls Džonsons (Gregory Carl Johnson) ↑↓ pilots 1.  Maikls Gūds (Michael Good) ↑↓ misijas speciālists 1 1.  Ketrina Megana Makartūra (Katherine Megan McArthur) ↑↓ misijas speciālists 2 1.  Džons Gransfelds (John Grunsfeld) ↑↓ misijas speciālists 3 5.  Maikls Massimino (Michael Massimino) ↑↓ misijas speciālists 4 2.  Endrū Feistels (Andrew J. Feustel) ↑↓ misijas speciālists 5 1.  ¹ — lidojuma virziens: ↑ (augšup) vai ↓ (lejup)
STS-125 apkalpes sastāvs tika paziņots .

Apkalpē bija trīs kosmonauti, kuriem bija pieredze HST remonta misijās. Oltmens bija STS-109 ekspedīcijas komandieris ceturtajā apkalpes misijā 2002. gadā. Gransfelds kā astronoms piedalījies divās misijās STS-103 1999. gadā un STS-109, veicot pavisam piecas iziešanas kosmosā. Massimino misijā STS-109 veicis divas ārpuskuģa aktivitātes.

 Gatavošanās lidojumam 
STS-125 misijā sākotnēji bija jālido Discovery ar startu 2008. gada maijā. Sakarā ar STS-117 starta aizkavēšanos,  tika nolemts izmainīt kosmoplānu lidojumu plānu, un STS-125 misijai piešķīra Atlantis. Vēlāk ekspedīcija tika atlikta līdz 2008. gada oktobrim ārējo degvielas tvertņu izgatavošanas aizkavēšanās dēļ, jo izgatavotājam Lockheed Martin bija jāveic to modifikācijas.

Startam bija jānotiek . Atlantis uz starta laukumu tika nogādāts .  Habla teleskopam orbītā notika kļūme, kuru līdz paredzētajam Space Shuttle lidojumam nespēja novērst, tādēļ Atlantis starts tika atcelts.Failure aboard Hubble puts shuttle flight on hold  WILLIAM HARWOOD, 2008-09-29  kosmoplāns tika atgriezts atpakaļ montāžas telpā. Izrādījās, ka teleskopam bija sabojājusies datu apstrādes iekārta, un izdevās iedarbināt analoģisku rezerves iekārtu. Neizmantotā ārējā degvielas tvertne un starta paātrinātāji tika izmantoti misijā STS-119, bet Atlantis 2009. gadā saņemtu jaunu aprīkojumu. 22. janvārī tika nolemts STS-125 starta dienu noteikt 12. maijā.One launch pad or two? No decision for Hubble mission  WILLIAM HARWOOD, 2009-01-22  Atlantis tika nogādāts starta laukumā.Hubble-Saving Space Shuttle Moves to Launch Pad Tariq Malik, 2009-03-31

 Lidojuma gaita 
Atlantis startēja  18:01:56 UTC no Kenedija kosmiskā centra starta laukuma 39A.

 017:14 UTC ar kosmoplāna manipulatoru, kuru vadīja Makartūra, tika satverts Habla teleskops. Tas tika novietots uz darba platformas Atlantis kravas telpas pakaļgalā.

Piecu dienu laikā notika piecas iziešanas atklātā kosmosā, kuru laikā tika veiktas teleskopa aparatūras nomaiņas operācijas.

 HST tika izcelts no kosmoplāna kravas telpas un palaists brīvā lidojumā. Nolaišanās bija paredzēta 22. maijā, bet nepiemēroto laikapstākļu dēļ Floridā tā tika pārcelta uz nākamo dienu. Arī 23. maijā laiks palika nepiemērots. Lai gan Kalifornijā, Edvardsa gaisa spēku bāzē (otra vieta, kur var nolaisties Space Shuttle) laikapstākļi bija lieliski, tomēr pēc tam kosmoplāna pārvietošana pār visam kontinentam uz Floridu ir ļoti dārga, tāpēc nolēma atlikt nolaišanos līdz svētdienai.  bija divas iespējas nolaisties Floridā, tomēr laikapstākļi bija pārāk dinamiski, un tika nolemts nolaisties Kalifornijā. Atlantis veiksmīgi nolaidās Edvardsa gaisa spēku bāzē 15:39 UTC.

 Iziešanas atklātā kosmosā 
MisijaKosmonauti Sākums (UTC)BeigasIlgums Darbība  STS-125EVA 1 Džons GransfeldsEndrū Feistels  12:52  20:12 7 stundas 20 minūtes Nomainīta Wide Field and Planetary Camera 2 (WFPC 2) pret Wide Field Camera 3 (WFPC III); nomainīta Science Instrument Command and Data Handling Unit, ieziestas trīs eņģes aizsargdurvīm; uzstādīts mehānisms, pie kura varēs pievienoties kosmiskais aparāts, lai teleskopu novadītu no orbītas (Soft Capture Mechanism).  STS-125EVA 2 Maikls MassiminoMaikls Gūds  12:49  20:45 7 stundas 56 minūtes Nomainīti 6 žiroskopi, nomainīts viens akumulators.  STS-125EVA 3 Džons GransfeldsEndrū Feistels  13:35  20:11 7 stundas 36 minūtes Nomainīta COSTAR korekcijas optikas sistēma pret Cosmic Origins Spectrograph; saremontēra kamera Advanced Camera for Surveys.  STS-125EVA 4 Maikls MassiminoMaikls Gūds  13:45  21:47 8 stundas 2 minūtes Nomainītas Space Telescope Imaging Spectrograph elektronikas kartes.  STS-125EVA 5 Džons GransfeldsEndrū Feistels  12:20  19:22 7 stundas 2 minūtes Nomainīts akumulators, uzstādīts Fine Guidance Sensor, nomainīti izolācijas paneļi.

 Darbnepārtrauces misija 
Gadījumā, ja Atlantis lidojumā notiktu avārija, kuras dēļ nebūtu droša kosmonautu atgriešanās uz zemes, paralēli tika gatavots lidojumam otrs kosmoplāns.  startam tika gatavota misija STS-400 ar Endeavour (nākamā lidojuma STS-126 kosmoplāns).

Tā kā Habla teleskopa kļūmes dēļ STS-125 starts tika pārcelts uz 2009. gadu un Endeavour devās STS-126 misijā 2008. gada novembrī, tad glābšanas misija tika pārveidota par STS-401 ar kosmoplānu Discovery.

 Atsauces 

 Ārējās saites 
 STS-125 NASA mājaslapā 

Kategorija:Habla kosmiskais teleskops
Kategorija:Space Shuttle ekspedīcijas